આવતી કાલથી શરૂ થઇ રહેલી ફેડરલ રિઝર્વની બેઠક તથા આગામી ૨૩ જૂને બ્રિટન યુરો ઝોનમાં રહેશે કે નહીં તે અંગે થનાર જનમત સંગ્રહ પૂર્વે સોનામાં લેવાલીએ સુધારો જોવાયો છે. ઉલ્લેખનીય છે કે પાછલા એક જ સપ્તાહમાં ચાંદીમાં ૧૪૦૦થી વધુનો પ્રતિકિલોએ ઉછાળો નોંધાઇ ચૂક્યો છે. સ્થાનિક બજારમાં પણ ઘટાડે ચાંદીમા ઊંચી ખરીદી નોંધાતી જોવા મળી હતી. ઇક્વિટી બજારમાં જોવા મળેલા અનિશ્ચિતતાભર્યા માહોલ વચ્ચે સોના અને ચાંદીમાં ખરીદી નોંધાઇ હતી.